Postumus framstilte seg selv som Gallias gjenoppretter og den som brakte sikkerhet til provinsene på noen av de mynter han preget; før 10. desember 261 tok han også tittelen , en tittel han gjorde krav på etter vellykket å ha forsvart Gallia mot germanske barbarer. Hans hovedmål i kle seg i purpur, kongefargen, synes å være å forsvare og sikre grensen mot Rhinen og det omliggende området, en oppgave han utførte med kraft, og som han ble beundret for av samtidens forfattere som erklærte at han nettopp hadde gjeninnført den sikkerhet som hadde eksistert tidligere. Så suksessfull var han i oppgaven som fredsbevarer at de mynter som ble preget av ham var av bedre kvalitet og med høyere andel edelt metall enn de mynter som ble preget av Gallienus. Etter å ha tilbrakt fire år med presse frankere ut av Gallia, rekrutterte han frankiske tropper for å slåss mot andre frankere, antagelig spredt innenfor eksisterende romerske hærenheter.